|  |  |
| --- | --- |
|  |  *Trnavská univerzita*  *v Trnave*  |
|  |  |

***Výročná správa o hospodárení***

***Trnavskej univerzity v Trnave***

***za rok 2023***

Trnava

apríl 2024

**OBSAH**

***Textová časť***

Základné údaje o univerzite ***4***

**ÚVOD *5***

**1. ROČNÁ ÚČTOVNÁ ZÁVIERKA 5**

1.1 Súvaha 6

1.2 Výkaz ziskov a strát 8

1.3 Poznámky k účtovnej závierke 12

1.4 Rozbor hospodárskeho výsledku 12

1.4.1 Hlavná činnosť 14

1.4.2 Podnikateľská činnosť 14

**2. ANALÝZA VÝNOSOV A NÁKLADOV**  14

2.1 Analýza príjmov 14

2.2 Analýza výnosov 16

2.1.1 Analýza výnosov z hlavnej činnosti 16

2.1.2 Analýza výnosov z podnikateľskej činnosti 16

2.3 Analýza nákladov resp. výdavkov 17

2.3.1 Analýza nákladov z hlavnej činnosti 17

2.3.2 Analýza nákladov z podnikateľskej činnosti 17

**3. VÝVOJ FONDOV** 20

**4. REKAPITULÁCIA ZÚČTOVANIA SO ŠTÁTNYM ROZPOČTOM 21**

**ZÁVER 22**

***Prílohová časť***

**Príloha č. 1** Ročná účtovná závierka k 31. 12. 2023 (Súvaha, Výkaz ziskov a strát, Poznámky

 k ročnej závierke)

**Príloha č. 2** Výkaz ziskov a strát k 31. 12. 2023 (len sociálna podpora študentov)

**Príloha č. 3** Rozdelenie zisku (straty) v schvaľovacom konaní za rok 2023

**Základné údaje o univerzite:**

Názov:  **Trnavská univerzita v Trnave**

Sídlo: Hornopotočná ul. č. 23, 918 43 Trnava

Súčasti Trnavskej univerzity v Trnave:

1. fakulty univerzity,

2. pracoviská univerzity,

3. účelové zariadenia univerzity.

Na Trnavskej univerzite v Trnave pôsobia tieto fakulty:

1. Filozofická fakulta (FF),

2. Pedagogická fakulta (PdF),

3. Fakulta zdravotníctva a sociálnej práce (FZaSP),

4. Teologická fakulta (TF),

5. Právnická fakulta (PF).

Pracoviská Trnavskej univerzity v Trnave sú:

1. Rektorát univerzity (RTU),

2. Centrum informačných systémov (CIS),

3. Univerzitná knižnica (UK),

4. Vydavateľstvo TYPI UNIVERSTATIS TYRNAVIENSIS (TUT),

5. Ústav dejín Trnavskej univerzity (ÚD TU),

6. Slovenský historický ústav v Ríme (SHÚ),

7. Centrum ďalšieho vzdelávania (CĎV).

Účelové zariadenie Trnavskej univerzity v Trnave sú:

1. Študentský domov Petra Pázmaňa (ŠD)

2. Študentská jedáleň (ŠJ)

**ÚVOD**

Výročnú správu o hospodárení predkladá Trnavská univerzita v Trnave („Trnavská univerzita“) v súlade so zákonom č. 131/2002 Z.z. § 20 ods. 1 písm. b) o vysokých školách a o zmene a doplnení niektorých zákonov v znení neskorších predpisov („zákon o VŠ“), ďalej v súlade s vydaným metodickým usmernením k výročnej správe o hospodárení verejnej vysokej školy za rok 2023 a smernicou Ministerstva školstva, vedy, výskumu a športu SR („MŠVVaŠ SR“) č.46/2011, ktorou sa určuje forma a termín predkladania výročnej správy o činnosti vysokej školy a výročnej správy o hospodárení vysokej školy. Základ výročnej správy o hospodárení vysokej školy tvoria príslušné účtovné výkazy.

Výročná správa o hospodárení Trnavskej univerzity za rok 2023 poskytuje:

1. základné informácie o  finančnej a majetkovej situácii univerzity v rozsahu stanovenom zákonom o účtovníctve za hlavnú a podnikateľskú činnosť,
2. analýzu nákladov a výnosov, resp. príjmov a výdavkov,
3. stav a pohyb majetku,
4. zúčtovanie použitia dotácií poskytnutých Trnavskej univerzite zo štátneho rozpočtu prostredníctvom rozpočtu MŠVVaŠ SR,
5. vývoj a stav fondov a návrh rozdelenia zisku.

Prezentované výsledky zahŕňajú hospodárenie všetkých súčastí Trnavskej univerzity jednotlivých fakúlt a ostatných univerzitných pracovísk a účelových zariadení.

Trnavská univerzita hospodárila v roku 2023 na základe rozpočtu na rok 2023, ktorý bol schválený Akademickým senátom a Správnou radou. Rozpočet bol spracovaný na základe predpokladaných vytvorených zdrojov na financovanie a predpokladaných výdavkov Trnavskej univerzity v súlade so zákonom o VŠ a so zákonom č. 523/2004 Z.z. o rozpočtových pravidlách v znení neskorších predpisov.

Hlavným zdrojom financovania boli finančné prostriedky pridelené Trnavskej univerzite zo štátneho rozpočtu prostredníctvom rozpočtu MŠVVaŠ SR, na základe dotačnej zmluvy a jej dodatkov.

1. **ROČNÁ ÚČTOVNÁ ZÁVIERKA**

Ročná účtovná závierka má štandardnú štruktúru podľa § 17 zákona č. 431/2002 Z. z. o účtovníctve v znení neskorších predpisov a opatrenia Ministerstva financií SR z 3. novembra  2021 č. MF/011079/2021-74, ktorým sa dopĺňa opatrenie Ministerstva financií SR č.   MF/17616/2013-74 z 30. októbra 2013, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania, uverejneného vo Finančnom spravodajcovi č. 11/2013, v znení neskorších predpisov a opatrenie Ministerstva financií Slovenskej republiky z 9. decembra 2020 č. MF/014816/2020-74, ktorým sa mení a dopĺňa opatrenie Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnove pre účtovné jednotky, ktoré nie sú založené alebo zriadené na účel podnikania v znení neskorších predpisov (uverejnené vo Finančnom spravodajcovi pod poradovým číslom 28/2020).

Ročná účtovná závierka obsahuje nasledovné časti:

a) Súvaha a výkaz ziskov a strát Uč. NUJ 1-01, 2-01,

 i) sumárne za celú verejnú vysokú školu,

 ii) výkaz ziskov a strát osobitne v oblasti sociálnej podpory študentov.

b) Poznámky k  účtovnej závierke Uč. NUJ 3-01,

c) Rozbor výsledku hospodárenia.

 V súlade s ustanovením §19 ods. 3 zákona o vysokých školách má univerzita za rok 2023 povinnosť overenia účtovnej závierky audítorom.

Výkazy ročnej účtovnej závierky v bodoch a),  b), c) sa nachádzajú v prílohe č. 1 tejto správy.

**1.1 Súvaha**

Vykazované **aktíva** predstavujú sumu 31 966 539,33 Eur. Za sledované obdobie sa objem stálych aktív znížil o 974 876,78 Eur v obstarávacej cene, v zostatkovej hodnote bola hodnota stálych aktív o 1 498 134,13 Eur nižšia v porovnaní s predchádzajúcim obdobím.

Hlavný podiel na majetku Trnavskej univerzity má dlhodobý majetok, ktorého podiel predstavuje 60,32 %. Podiel obežných aktív je 39,32 %. Z obežných aktív majú najväčší podiel až 95,07 % finančné prostriedky na bankových účtoch.

Z  celkového objemu zdrojov - **pasíva** predstavujú vlastné zdroje 34,13 %-ný podiel a cudzie zdroje 6,84  %-ný podiel. Významnú položku tvoria prechodné účty pasív, ktorých percentuálny podiel je 59,03 % z celkových zdrojov, pričom najväčšiu položku prechodných účtov pasív tvorí časové rozlíšenie kapitálovej dotácie, a to až 81,93 %. V súlade s postupmi účtovania ide o prijatú dotáciu z kapitoly ministerstva na obstaranie dlhodobého majetku, ktorá sa do výnosov účtuje v časovej a vecnej súvislosti s účtovaním odpisov dlhodobého majetku. Ostatné prechodné účty tvoria poplatky za rôzne kurzy platené vopred, školné, nevyčerpané účelové dotácie a pod.

Zostatok na syntetickom účte 041 – Obstaranie dlhodobého nehmotného majetku k 31.12.2023 je vo výške 0,- Eur.

Zostatok na syntetickom účte 042 – Obstaranie dlhodobého hmotného majetku k 31.12.2023 je vo výške 916 239,28 Eur, to znamená, že k 31.12.2023 nie je zaradený majetok v tejto sume. Ide hlavne o historické a reštaurátorské prieskumy a projektovú dokumentáciu  v budove Adalbertínum,  projektovú dokumentáciu pre stavebné povolenie Kino Sloboda - aula.

Z obežného majetku tvorí finančný majetok 95,07 %, konkrétne finančné prostriedky na účtoch v Štátnej pokladnici tvoria 100 % z finančného majetku. Štruktúra a stav finančných prostriedkov na bankových účtoch TU v Trnave k 31.12.2023 sú uvedené v tabuľke č. 16 výročnej správy.

Časť obežného majetku (1,68 %) tvoria krátkodobé pohľadávky, a to najmä iné pohľadávky zo zahraničných projektov Erazmus, pohľadávky z obchodného styku, ostatné pohľadávky z predpísaného školného. Z krátkodobých pohľadávok tvoria pohľadávky z obchodného styku (odberateľské faktúry) 14,27 %, ostatné pohľadávky z predpísaného školného 12,65 %, pohľadávky z projektov riešených cez programy zahraničnej spolupráce Erazmus 72,66 % . Zvyšnú časť obežného majetku (3,25 %) tvoria zásoby materiálu a tovaru. Časové rozlíšenie predstavuje sumu 117 363,41 Eur (rok 2022 sumu 86 628,38 Eur). Ide o náklady budúcich období vo výške 78 506,44 Eur (predplatné novín a časopisov na rok 2024, poistenie za motorové vozidlá a majetku na rok 2024, údržba a podpora systémov na rok 2024, zaplatené licencie a členské poplatky na rok 2024). Príjmy budúcich období sú vo výške 38 856,97 Eur (poplatok za ubytovanie v ŠD, predpis dotácie z MH SR).

Stranu **pasív** v Súvahe tvoria zdroje krytia aktív v členení na vlastné zdroje, cudzie zdroje a časové rozlíšenie (výdavky a výnosy budúcich období). Z celkového objemu zdrojov **predstavujú vlastné zdroje 34,13 %** (rok 2022 34,89 %), **cudzie zdroje 6,84 %** (rok 2022 5,76 %) a **časové rozlíšenie 59,03 %** (rok 2022 59,35 %).

K 31. 12. 2023 zostatok na syntetickom účte **379 - Ostatné záväzky** bol vo výške 153 492,87Eur v nasledujúcom analytickom členení:

|  |  |
| --- | --- |
| a) zrážky z miezd za 12/2023  |   5 160,37 Eur  |
| b) záväzky voči doktorandom  | 31 944,50 Eur  |
| c) predpis nevyplatených talent. štipendií | 70 200,00 Eur  |
| d) zábezpeka  | 28 300,00 Eur  |
| e) mobilita študentov a učiteľov  | 17 888,00 Eur |

V súlade s „Metodickým usmernením MŠ SR číslo 1/2007“ k analytickému členeniu pri vedení účtovníctva verejnej vysokej školy na rok 2023 a zmenami v účtovnej závierke, vykazovala TU v Trnave k 31. 12. 2023 na syntetickom účte **384 - Výnosy budúcich období** stav 18 867 511,84Eur v nasledovnom členení:

1. kapitálová dotácia – dlh. 15 459 991,52 Eur
2. nedočerpaná bežná dotácia - krát. 199 941,32 Eur
3. bežná dotácia na kap.výdavky – dlh. 1 055 196,67 Eur
4. zahraničné projekty - dlh. 1 185 638,38 Eur
5. školné – krát. 937 587,27 Eur
6. PČ – poplatky za študium -krát. 4 766,68 Eur
7. ostatné – krát. 24 390,00 Eur

TU v Trnave k 31. 12. 2023 vykázala zostatok na syntetickom účte **323 – Krátkodobé rezervy** spolu vo výške 594 277,41 Eur, z toho:

* hlavná činnosť 594 277,41 Eur
* podnikateľská činnosť 0,00 Eur.

Doplňujúce údaje k súvahe sú uvedené v poznámkach, ktoré sú súčasťou tabuľkovej časti výročnej správy.

**1.2 Výkaz ziskov a strát**

V súlade s opatrením Ministerstva financií SR č. MF/17616/2013-74 v znení neskorších predpisov Trnavská univerzita sleduje oddelene náklady a výnosy za hlavnú (nezdaňovanú) a podnikateľskú (zdaňovanú) činnosť. Oddelené sledovanie nákladov a výnosov dáva ucelený pohľad na dosiahnutú ekonomickú efektívnosť.

Výkaz ziskov a strát je spracovaný na základe metodického usmernenia MŠVVaŠ SR v týchto vyhotoveniach:

* **sumárne za celú univerzitu**

Náklady za ekonomickú činnosť univerzity dosiahli v roku 2023 sumu **22 380 281,65** **Eur**, z toho hlavná činnosť nezdaňovaná 22 192 239,77 Eur (99,16 %) a zdaňovaná činnosť 188 041,88 Eur (0,84 %).

Výnosy za ekonomickú činnosť univerzity dosiahli v roku 2023 výšku **21 588 482,47 Eur.** Hlavná nezdaňovaná činnosť sa na celkových výnosoch podieľa sumou 21 373 191,01 Eur (99,00 %) a zdaňovaná činnosť sumou 215 291,46 Eur (1,00 %).

V roku 2023 dosiahla univerzita záporný výsledok hospodárenia po zdanení, teda stratu vo výške **797 982,86 Eur.** V rámci hlavnej nezdaňovanej činnosti dosiahla stratu vo výške 819 048,76 Eur a v zdaňovanej činnosti zisk vo výške 21 065,90 Eur. Strata v sume 797 982,86 Eur bude v priebehu roku 2024 zúčtovaná na účet 428 – Neuhradená strata 2023 a na účet 421 – RF – použitie na vyrovnanie straty.

* **osobitne v oblasti sociálnej podpory študentov**

Táto oblasť zahŕňa štipendiá študentov z vlastných zdrojov, poskytovanie služieb študentom študentskými domovmi a jedálňami a podporu športových a kultúrnych aktivít.

 Náklady univerzity v oblasti sociálnej podpory študentov dosiahli v roku 2023 celkom 742 800,03 Eur. Výnosy predstavujú sumu 742 800,03 Eur. Výsledok hospodárenia po zdanení je vyrovnaný.

Uvedené výkazy sú súčasťou tabuľkovej časti správy. Doplňujúce údaje k výkazu ziskov a strát sú uvedené v poznámkach.

Vychádzajúc z výkazov ziskov a strát za roky 2022 a 2023 boli porovnané výnosy a náklady a ich vplyv na výsledok hospodárenia TU v Trnave (tabuľky A až D). Celkové výnosy vykazovali v roku 2023 v porovnaní s predchádzajúcim obdobím nárast o 9,22 %, zároveň bolo zaznamenané zvýšenie celkových nákladov o 9,08 %.

*Tabuľka A Výnosy TU v Trnave za hlavnú činnosť a podnikateľskú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Výnosy** | **Rok 2022** | **Rok 2023** | **Index 23/22** |
| 602 | Tržby z predaja služieb | 544 458,48 | 510 846,97 | 0,94 |
| 604 | Tržby za predaný tovar | 19 568,60 | 17 994,35 | 0,92 |
| 642 | Ostatné pokuty a penále | 1 970,29 | 2 978,61 | 1,51 |
| 644 | Úroky | 0 | 775,14 | X |
| 645 | Kurzové zisky | 81,14 | 29,69 |  0,37 |
| 648 | Zákonné poplatky | 1 618 937,04 | 1 676 898,32 | 1,04 |
| 649 | Iné ostatné výnosy | 395 442,76 | 451 303,22 | 1,14 |
| 651 | Tržby z predaja dlh.hm.maj. | 6 666,67 | 4 324,17 |  0,65 |
| 654 | Tržby z predaja materiálu | 50,33 | 2 228,32 |  44,27 |
| 656 | Výnosy z použitia fondu | 213 675,68 | 169 914,96 |  0,8 |
| 658 | Výnosy z prenájmu majetku | 31 394,53 | 31 896,44 | 1,02 |
| 691 | Dotácie | 16 934 260,99 | 18 719 292,28 | 1,11 |
| **SPOLU** |  | **19 766 506,51** | **21 588 482,47** | **1,09** |

Celkový medziročný nárast výnosov za TU v Trnave bol zaznamenaný vo výške 1 821 975,96 Eur, t.j. 9,20 % (tabuľka A).

Takmer vo všetkých výnosových položkách bol zaznamenaný nárast. Najvyšší **nárast** v absolútnych číslach nastal u týchto výnosových skupín:

648 – Zákonné poplatky – nárast o 57 961,28 Eur t.j. o 3,58 % (školné za prekročenie štandartnej dĺžky štúdia, školné od externých študentov, školné od cudzincov, poplatky za prijímacie konanie, poplatky za rigorózne konanie, poplatky za vydanie dokladu o štúdiu, poplatky za ďalsie vzdelávanie). Rozpísané v poznámkach k účtovnej závierke, str. 14.

649 – Iné ostatné výnosy – nárast o 55 860,46 Eur, t.j. o 14,13 %. Ide o výnosy z použitia prostriedkov zahraničných projektov – Erazmus.

691 – Dotácie – nárast o 1 785 031,29 Eur t.j. o 10,54 % (nárast dotácie, časové rozlíšenie výnosov).

654 – Tržby z predaja materiálu – nárast o 2 177,99 Eur, t. j o 4 326,42 % . Ide o predaj zostatku zásob v ŠJ.

*Tabuľka B Náklady TU v Trnave za hlavnú činnosť a podnikateľskú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Náklady** | **Rok 2022** | **Rok 2023** | **Index 23/22** |
| **501** | Spotreba materiálu | 665 764,90 | 712 360,38 | 1,07 |
| **502** | Spotreba energie | 597 647,26 | 732 287,12 | 1,23 |
| **504** | Predaný tovar | 22 488,62 | 15 604,09 | 0,69 |
| **511** | Opravy a udržiavanie | 105 065,12 | 155 061,64 | 1,48 |
| **512** | Cestovné | 196 246,46 | 309 430,59 | 1,58 |
| **513** | Náklady na reprezentáciu | 34 288,53 | 74 658,16 | 2,18 |
| **518** | Ostatné služby | 1 417 579,67 | 1 468 664,33 | 1,04 |
| **521** | Mzdové náklady | 10 132 044,81 | 11 366 455,62 | 1,12 |
| **524** | Zákonné soc. poistenie a zdr. p. | 3 473 281,96 | 3 887 667,67 | 1,12 |
| **525** | Ostatné sociálne poistenie | 48 167,64 | 47 559,40 | 0,99 |
| **527** | Zákonné sociálne náklady | 421 470,02 | 517 344,25 | 1,23 |
| **528** | Ostatné sociálne nákladxy | 0 | 3,80 | X |
| **532** | Daň z nehnuteľnosti | 3 156,29 | 2 931,29 | 0,93 |
| **538** | Ostatné dane a poplatky | 37 176,76 | 37 274,80 | 1,01 |
| **541** | Zmluvné pokuty a penále | 6,26 | 0 | X |
| **542** | Ostatné pokuty a penále | 7,10 | 94 | 13,24 |
| **543** | Odpísanie pohľadávky | 1 360,00 | 0 | X |
| **545** | Kurzové straty | 1 383,91 | 639,10 | 0,46 |
| **546** | Dary | 0 | 500,00 | X |
| **547** | Osobitné náklady | 216 297,52 | 195 619,26 | 0,90 |
| **548** | Manká a škody | 3 543,45 | 14,48 | 0 |
| **549** | Iné ostatné náklady | 1 340 117,24 | 902 975,00 | 0,67 |
| **551** | Odpisy DNM a DHM | 1 090 645,59 | 1 134 167,87 | 1,04 |
| **554** | Predaný materiál | 0 | 2 205,95 | X |
| **556** | Tvorba fondov | 708 637,01 | 815 446,85 | 1,15 |
| **558** | Tvorba opravných položiek | 200,00 | 1 250,00 | 6,25 |
| **562** | Poskytnuté príspevky iným ÚJ | 0 | 66 | X |
| **SPOLU** |  | **20 516 576,12** | **22 380 281,65** | **1,09** |

Celkové náklady za TU v Trnave za hlavnú a podnikateľskú činnosť vzrástli o 9,08 % , čo predstavuje vo finančnom vyjadrení sumu 1 863 705,53 Eur (tabuľka B). V prevažnej väčšine nákladových položiek bol zaznamenaný nárast.

V týchto nákladových položkách bol zaznamenaný najväčší **nárast**:

502 – Spotreba energií, nárast vo výške 134 639,86 Eur, t.j. o 22,53 % , ide o nárast nákladov najmä na plyn.

512 – Cestovné – nárast vo výške 113 184,13 Eur, t.j. 57,67 %, spôsobený uvoľnením pandemických opatrení.

513 – Náklady na reprezentáciu – nárast vo výške 40 369,63 Eur, t.j. 17,74 %

518 – Ostatné služby – nárast vo výške 51 084,66 Eur, t.j. 3,60 %. (ide najmä o konferenčné poplatky, klinické praxe, preklady, posudky, náklady na tlač, nájomné za priestory).

521 – Mzdové náklady – nárast vo výške 1 234 410,81 Eur, t.j. 12,18 %.

524 – Zákonné sociálne a zdravotné poistenie, nárast vo výške 414 385,71 Eur, t.j. o 11,93 %.

527 – Zákonné sociálne náklady, nárast vo výške 95 874,23 Eur, t.j. 22,74 %. Nárast príspevku zamestnávateľa na stravovanie, nárast tvorby sociálneho fondu, nárast príspevku zamestnávateľa na rekreáciu.

551 – Odpisy DNM a DHM – nárast vo výške 43 522,28 t.j. 3,99 % .

558 – Tvorba opravných položiek k pohľadávkam – nárast vo výške 1 050,- Eur, t.j. 525 %

**Pokles** v porovnaní s predchádzajúcim rokom v absolútnych číslach bol zaznamenaný v týchto nákladových položkách:

504 – Predaný tovar, pokles vo výške 6 884,53 Eur, t.j. o 30,69 %

547 – Osobitné náklady – pokles vo výške 20 678,26 Eur, t.j. 10 % spôsobený aj uvoľnením pandemických opatrení v rámci cestovania a mobility študentov – Erazmus v roku 2023.

549 – Iné ostatné náklady, pokles vo výške 437 142,24 Eur, t.j. 33,5 % ( ide najmä o náklady pri spoluriešení projektov...)

Trnavská univerzita v Trnave dosiahla vo výnosovej časti **za hlavnú činnosť** medziročný nárast vo výške 1 853 715,32 Eur, čo predstavuje 9,50 %. Štruktúru výnosov a index nárastu resp. poklesu zobrazuje tabuľka C.

*Tabuľka C Výnosy TU v Trnave za hlavnú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Výnosy** | **Rok 2022** | **Rok 2023** | **Index 23/22** |
| **602** | Tržby z predaja služieb | 406 307,26 | 399 288,68 | 0,98 |
| **642** | Ostatné pokuty a penále | 1 813,84 | 2 571,72 | 1,42 |
| **645** | Kurzové zisky | 81,14 | 29,69 | 0,37 |
| **648** | Zákonné poplatky | 1 567 894,02 | 1 630 790,62 | 1,04 |
| **649** | Iné ostatné výnosy | 395 442,76 | 451 303,06 | 1,14 |
| **656** | Výnosy z použitia fondu | 213 675,68 | 169 914,96 | 0,80 |
| **691** | Dotácie | 16 934 260,99 | 18 719 292,28 | 1,11 |
| **SPOLU** |  | **19 519 475,69** | **21 373 191,01** | **1,09** |

V oblasti nákladov za hlavnú činnosť (tabuľka D) prišlo celkovo k nárastu nákladov vo výške 2 195 418,24 Eur t.j. o 12,11 %.

*Tabuľka D Náklady TU v Trnave za hlavnú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Náklady** | **Rok 2022** | **Rok 2023** | **Index 23/22** |
| **501** | Spotreba materiálu | 658 189,51 | 698 465,97 | 1,06 |
| **502** | Spotreba energie | 594 496,72 | 723 217,82 | 1,22 |
| **504** | Predaný tovar | 11 252,51 | 4 717,02 | 0,42 |
| **511** | Opravy a udržiavanie | 104 455,22 | 154 641,88 | 1,48 |
| **512** | Cestovné | 195 031,35 | 307 603,10 | 1,58 |
| **513** | Náklady na reprezentáciu | 34 062,86 | 73 327,78 | 2,15 |
| **518** | Ostatné služby | 1 403 500,48 | 1 454 183,56 | 1,04 |
| **521** | Mzdové náklady | 10 017 294,86 | 11 278 596,32 | 1,13 |
| **524** | Zákonné soc. poistenie a zdr. p. | 3 432 966,00 | 3 858 697,08 | 1,12 |
| **525** | Ostatné sociálne poistenie | 48 167,64 | 47 559,40 | 0,99 |
| **527** | Zákonné sociálne náklady | 421 430,16 | 504 316,23 | 1,20 |
| **528** | Ostatné sociálne náklady | 0 | 3,80 | X |
| **538** | Ostatné dane a poplatky | 36 999,26 | 36 527,93 | 0,99 |
| **541** | Zmluvné pokuty a penále | 6,26 | 0 | X |
| **542** | Ostatné pokuty a penále | 0 | 94,00 | X |
| **543** | Odpis pohľadávky | 1 360 | 0 | X |
| **545** | Kurzové straty | 1 383,91 | 639,10 | 0,46 |
| **546** | Dary | 0 | 500,00 | x |
| **547** | Osobitné náklady | 216 043,07 | 195 619,26 | 0,91 |
| **548** | Manká a škody | 3 543,45 | 14,48 | 0 |
| **549** | Iné ostatné náklady | 1 339 765,98 | 902 492,26 | 0,67 |
| **551** | Odpisy DNM a DHM | 1 089 867,59 | 1 133 303,98 | 1,04 |
| **554** | Predaný materiál | 0 | 2 205,95 | X |
| **556** | Tvorba fondov | 708 637,01 | 815 446,85 | 1,15 |
| **562** | Poskytnuté píspevky iným ÚJ | 0 | 66 | X |
| **SPOLU** |  | **20 318 453,84** | **22 192 239,77** | **1,09** |

V týchto nákladových položkách bol zaznamenaný **nárast**:

502 – Spotreba energie – nárast o 128 721,10 Eur, t.j. o 21,65 % spôsobené zvýšením najmä ceny plynu

511 – Opravy a udržiavanie – nárast o 50 186,66 Eur, t. j. o 48,04 %

512 – Cestovné – nárast o 112 571,75 Eur, t.j. o 57,72 %

513 – Náklady na reprezentačné – nárast o 39 264,92 Eur, t.j. o 115,27 %

521 – Mzdové náklady – nárast o 1 261 301,46 Eur, t.j. o 12,59 %

524 – Zákonné sociálne a zdravotné poistenie – nárast o 425 731,08 Eur, t.j. o 12,40 %

518 – Ostatné služby – nárast o 50 683,08 Eur, t.j. o 3,61 % (ide najmä o konferenčné poplatky, klinické praxe, preklady, posudky, náklady na tlač kníh a iné)

527 – Zákonné sociálne náklady, nárast vo výške 82 886,07 Eur, t.j. 19,67 %

551 – Odpisy DNM a DHM – nárast o 43 436,39 Eur, t.j. o 3,99 %

556 – Tvorba fondov – nárast o 106 809,84 Eur, t.j. o 15,07 %

**1.3 Poznámky k účtovnej závierke**

Poznámky k účtovnej závierke obsahujú údaje vyplývajúce z §18 ods. 5 a 6 zákona o účtovníctve a tvoria prílohu č. 1 tejto správy.

**1.4 Rozbor výsledku hospodárenia**

V roku 2023 dosiahla Trnavská univerzita záporný hospodársky výsledok vo výške 797 982,86 Eur, z toho z hlavnej nezdaňovanej činnosti stratu vo výške 819 048,76 Eur a zo zdaňovanej podnikateľskej činnosti zisk vo výške 21 065,90 Eur.

Záporný hospodársky výsledok Trnavskej univerzity v Trnave vznikol najmä z dôvodu čerpania finančných rezerv vytvorených zo zostatkov neúčelovej dotácie na mzdy z predchádzajúcich rokov a použitím rezerv vytvorených na bežnom účte univerzity.

Ďalším dôvodom záporného hospodárskeho výsledku boli požiadavky prebiehajúceho akreditačného procesu, ktorým Trnavská univerzita v Trnave prebieha od roku 2021 a z toho vyplývajúci zvýšený nárok na obsadenie funkčných miest profesorov a docentov, čo predstavovalo nárast mzdových nákladov.

Vzhľadom na negatívny výsledok hospodárenia je potrebné zdôrazniť, že Trnavská univerzita v Trnave nevykazuje za rok 2023 žiadne záväzky voči zamestnancom, štátnym inštitúciám ako sú zdravotné poisťovne, sociálna poisťovňa, daňový úrad a tiež má splnené všetky záväzky voči dodávateľom.

Trnavská univerzita v Trnave má dostatok finančných zdrojov na účtoch na zabezpečenie svojej činnosti.

Trnavská univerzita v Trnave, ako registrovaný platiteľ dane z príjmov právnických osôb, podáva v zmysle zákona číslo 595/2003 Z. z. o dani z príjmov v znení neskorších predpisov daňové priznanie k dani z príjmov právnických osôb. Z tohto dôvodu bol výsledok hospodárenia upravený o daň vo výške 6 183,68 Eur. Porovnanie výsledku hospodárenia za roky 2022 a 2023 je uvedený v tabuľke E.

*Tabuľka E Výsledok hospodárenia za hlavnú a podnikateľskú činnosť (v Eur)*

|  |  |  |  |
| --- | --- | --- | --- |
| **Hlavná a podnikateľská činnosť**  | **2022** | **2023** | **Index 23/22** |
| Celkové výnosy  | 19 766 506,51  | 21 588 482,47 | 1,09 |
| Celkové náklady  | 20 516 576,12 | 22 380 281,65 | 1,09 |
| Výsledok hospodárenia pred zdanením | -750 069,61 | -791 799,18 | -1,06 |
| Daň z príjmov PO a zrážková daň  | 10 353,28 | 6 183,68 | 0,60 |
| Celkový výsledok hospodárenia po zdanení  | -760 422,89 | -797 982,86 | -1,05 |
| z toho: |  |  |  |
| HČ nezdaňovaná výnosy  | 19 519 475,69 | 21 373 191,01 | 1,09 |
| HČ nezdaňovaná náklady  | 20 318 453,84 | 22 192 239,77 | 1,09 |
| Výsledok hospodárenia pred zdanením  | -798 978,15 | - 819 048,76 | -1,03 |
| Daň z príjmov PO a zrážková daň  | 0 | 0 | 0 |
| VH po zdanení hlavná činnosť nezdaňovaná  | -798 978,15 | - 819 048,76 | -1,03 |

Hospodársky výsledok po zdanení podľa súčastí univerzity a platného členenia pracovných úsekov v informačnom systéme SOFIA v Eur je uvedený v tabuľke F.

 *Tabuľka F Výsledok hospodárenia po zdanení (r. 2023) - podľa súčastí Trnavskej univerzity v Eur:*

|  |  |  |  |
| --- | --- | --- | --- |
|  | **Hlavná činnosť** | **Podnikateľská činnosť** | **Spolu** |
| Filozofická fakulta | -124 531,22 | 911,82 | -123 619,40  |
| Pedagogická fakulta | -164 660,45 | -303,44  | -164 963,89 |
| Fakulta zdrav. a soc. práce | -173 670,20 | 66,24 | -173 603,96 |
| Teologická fakulta | -108 666,33 | 0 | -108 666,33 |
| Právnická fakulta | -197 293,65 | 2 023,82 | -195 269,83 |
| Študentský domov  | -31 213,25 | -1 185,32 | -32 398,57 |
| RTU a pracoviská | -19 013,66 | 19 552,78 | 539,12 |
| TU spolu | **-819 048,76**  | **21 065,90** | * **797 982,86**
 |

Všetky fakulty univerzity vykázali stratu. Zisk dosiahla len súčasť RTU.

*1.4.1 Hlavná činnosť*

V roku 2023 dosiahla Trnavská univerzita v Trnave stratu v nezdaňovanej činnosti vo výške 819 048,76 Eur.

Nedočerpané účelové dotácie univerzita časovo rozlíšila, a preto tieto zostatky neovplyvnili hospodársky výsledok za rok 2023.

*1.4.2 Podnikateľská činnosť*

V  roku 2023 dosiahla Trnavská univerzita zisk zo zdaňovanej činnosti vo výške 21 065,90 Eur. Na tomto výsledku sa podieľali súčasti univerzity organizovaním domácich a medzinárodných konferencií, vzdelávacích kurzov, kurzov prípravy na prijímacie skúšky, výučbou jazykov, výberom nájomného za nebytové priestory, predajom odbornej literatúry, príjmom za archeologický výskum, právnymi službami a pod. V porovnaní s predchádzajúcim obdobím dosiahla univerzita nižší zisk o 17 489,36 Eur.

**2.1. Analýza príjmov**

Príjmy verejných vysokých škôl sa členia na nasledovné skupiny:

**a) príjmy z dotácií verejnej vysokej školy zo štátneho rozpočtu z kapitoly MŠVVaŠ SR poskytnuté na základe Zmluvy o poskytnutí dotácie zo štátneho rozpočtu prostredníctvom rozpočtu Ministerstva školstva, vedy, výskumu a športu SR na rok 2023 na programe 077**

Ide o príjmy poskytnuté TU v Trnave v rámci *dotačnej zmluvy na rok 2023.* Prehľad o štruktúre a objeme dotačných zdrojov udáva tabuľka č.1 výročnej správy.

Celkový objem *bežnej dotácie,* ktorú univerzita prijala z kapitoly MŠVVaŠ SR predstavovala **15 894 347** **Eur**. V programovej štruktúre dominovali finančné prostriedky určené na zabezpečenie uskutočňovania akreditovaných študijných programov a zabezpečenie prevádzky verejných vysokých škôl, ktorých výška z bežnej dotácie je 11 225 844 Eur (71 %).

Nasledujú:

* dotácia na výskumnú, vývojovú alebo umeleckú činnosť: 3 884 289 Eur (24 %),
* dotácia na sociálnu podporu študentov verejnej vysokej školy: 784 214 Eur (5 %).

Celková výška *kapitálovej dotácie* predstavuje čiastku **200 000 Eur**. Ide o účelovo pridelené finančné prostriedky na realizáciu nasledovného:

* Stavebné úpravy a modernizácia technických zariadení budovy PdF, TVU  Trnava (register investícií 41493) 200 000 Eur.

**b) príjmy z dotácií verejnej vysokej škole zo štátneho rozpočtu z kapitoly MŠVVaŠ SR poskytnuté mimo programu 077 a mimo príjmov z prostriedkov EÚ (štrukturálnych fondov) v roku 2023**

Ide o príjmy z kapitoly MŠVVaŠ SR poskytnuté mimo programu 077 a okrem prostriedkov zo štrukturálnych fondov EÚ.

Konkrétne ide o dotácie poskytnuté na riešenie výskumných projektov TU v Trnave z kapitoly MŠVVaŠ SR na projekty APVV,  dotácií na zabezpečenie mobilít v súlade s medzinárodnými zmluvami (dotácie poskytnuté na zabezpečenie štúdia a úhradu štipendií zahraničným študentom v zmysle osobitných zmlúv MŠVVaŠ SR) a dotácie na štipendiá talentovaných a znevýhodnených študentov. Celkový objem predstavuje výšku **599 288** **Eur**. Prehľad podľa programovej štruktúry je uvedený v tabuľke číslo 14 a 18. Ide o:

* Podprogram 06K 11 Úlohy výskumu a vývoja podporované Agentúrou na podporu výskumu a vývoja vo výške 261 718 Eur,
* Podprogram 05T 08 Oficiálna rozvojová pomoc vo výške 28 420 Eur,
* Prvok 021 02 03 Zabezpečenie mobilít a záväzkov v oblasti  vzdelávania vo výške

2 030  Eur,

* Prvok 077 15 02 Motivačné štipendiá z prostriedkov Plánu obnovy a odolnosti vo výške 246 000 Eur.
* Program NEALOK z prostriedkov Plánu obnovy a odolnosti (Projekt regionálne centrum podpory učiteľom pre región okresy Senica a Skalica) vo výške 61 120 Eur.

**c) príjmy verejnej vysokej školy z prostriedkov EÚ (štrukturálnych fondov) a z prostriedkov na ich spolufinancovanie zo štátneho rozpočtu z kapitoly MŠVVaŠ SR a z iných kapitol štátneho rozpočtu v roku 2023**

Prehľad podľa zdrojov je uvedený v tabuľke číslo 17. TU v Trnave bola v roku 2023 poskytnutá dotácia na financovanie projektov z:

* Európskeho fondu regionálneho rozvoja vo výške 360 788 Eur,
* Európskeho sociálneho fondu vo výške 117 711 Eur,
* Európskej územnej spolupráce (Interreg) vo výške 129 886 Eur.

**d) príjmy verejnej vysokej školy v roku 2023 majúce charakter dotácie okrem príjmov z dotácií z kapitoly MŠVVaŠ SR**

Prehľad príjmov dotačného charakteru z iných kapitol štátneho rozpočtu a ostatných domácich a zahraničných príjmov je uvedený v tabuľke číslo 2. Celkový objem bežných dotácií dosiahol

**1 091 610 Eur**.

Ide o príjmy z dotácií štátneho rozpočtu okrem kapitoly MŠVVaŠ SR, vo výške 205 228 Eur. Ide o projekty:

* TU v Trnave ako spoluriešiteľ na APVV projektoch (70 319 Eur),
* Dotácia MH SR na pokrytie dodatočných nákladov v dôsledku zvýšených cien plynu a elektriny (130 409 Eur),
* Príspevok pre Právnickú fakultu TU na účasť talentovaných študentov na medzinárodnom kole JESSUP 2023 (4 500 Eur).

Ďalej ide o príjmy z dotácie z rozpočtov obcí a z rozpočtov vyšších územných celkov vo výške 805 Eur, ostatné domáce príjmy vo výške 19 033 Eur a príjmy zo zahraničných projektov vo výške 866 544 Eur.

**2.2 Analýza výnosov**

*2.2.1 Analýza výnosov z hlavnej činnosti*

Základným a najväčším zdrojom príjmov Trnavskej univerzity v roku 2023 bola dotácia zo štátneho rozpočtu. Druhý najväčší zdroj príjmov boli výnosy zo školného a ostatných poplatkov za štúdium. Prevádzkové náklady univerzita pokryla z dotačných aj z vlastných zdrojov.

Výnosy univerzity z hlavnej činnosti celkom dosiahli sumu 21 373 191,01 Eur, čo predstavuje zvýšenie o 1 853 715,32 Eur v porovnaní s rokom 2022.

Výnosy z hlavnej činnosti univerzity podľa druhov v Eur:

1. prevádzkové dotácie zo štátneho rozpočtu 17 307 248,29
2. výnosy zo školného a z poplatkov spojených so štúdiom 1 630 790,62
3. výnosy z použitia fondov 169 914,96
4. výnosy z odpisov z bežnej dotácie a z  kapitálových dotácií 637 069,96
5. vlastné výnosy ŠJ 172 174,26
6. vlastné výnosy ŠD 235 726,00
7. projekty Erazmus 407 574,42
8. ostatné 812 692,50

 Výnosy Trnavskej univerzity za rok 2023 z hlavnej činnosti predstavovali 87,58 % z dotácie a 12,42 % z iných zdrojov.

*2.2.2 Analýza výnosov z podnikateľskej činnosti*

Hlavným zdrojom príjmov z podnikateľskej činnosti boli v roku 2023 predovšetkým príjmy za organizovanie kurzov a seminárov pre cudzie subjekty, príležitostný aj stály prenájom priestorov pre cudzie subjekty, predaj odbornej literatúry, stravovacie služby organizované ŠJ, ubytovanie osôb v ŠD, príjmy za archeologický výskum, právne služby a iné. Podiel výnosov z podnikateľskej činnosti predstavoval 1,0 % z celkových výnosov univerzity.

Výnosy univerzity z podnikateľskej činnosti celkom predstavovali sumu 215 291,46 Eur. V porovnaní s rokom 2022 univerzita dosiahla výnosy nižšie o 31 739,36 Eur.

Výnosy z podnikateľskej činnosti univerzity podľa druhov v Eur:

1. ubytovanie cudzích osôb  28 968,34
2. organizovanie seminárov, konferencií 7 243,33
3. organizovanie vzdelávacích kurzov 8 300,05
4. prenájom nebytových priestorov a reklama 32 896,44
5. výkony ŠJ pre cudzie subjekty 33 309,23
6. predaj odbornej literatúry 6 437,10

g) doplnkové pedagogické štúdium 39 790,97

h) archeologický výskum 47 500,01

i) poplatok za kurzy AJ a literatúry 6 275,87

j) ostatné 4 570,12

**2.3 Analýza nákladov, resp. výdavkov**

*2.3.1 Analýza nákladov z hlavnej činnosti*

Základným zdrojom informácií o celkových nákladoch je výkaz ziskov a strát. V súlade **opatrením MF SR  z 3. novembra  2021 č. MF/011079/2021-74** a s opatrením MF SR z 30. októbra 2013 a číslo MF/17616/2013-74 v znení opatrenia MF SR z 2. decembra 2015 číslo MF/20166/2015-74 univerzita sleduje oddelene náklady na hlavnú nezdaňovanú a zdaňovanú - podnikateľskú činnosť.

Z analýzy vývoja nákladov v hlavnej činnosti vyplýva, že náklady v tejto činnosti boli v roku 2023 vyššie o 1 873 785,93 Eur oproti predchádzajúcemu roku. Náklady univerzity v hlavnej činnosti celkom v roku 2023 predstavovali sumu 22 192 239,77 Eur.

Vo väčšine nákladových položiek boli dosiahnuté vyššie hodnoty ako v predchádzajúcom roku. Najväčší nárast bol pri mzdových nákladoch o 1 687 032,54 Eur a s tým súvisiacimi zákonnými odvodmi do poisťovní. Nárast bol spôsobený najmä valorizáciou platov zamestnancov vo verejnej správe.

Nárast nákladov bol aj pri cestovných nákladov, a to o 112 571,75 Eur oproti minulému roku.

Nezanedbateľný nárast bol v ostatných službách o 50 683,08 Eur, kde sa uplatnili náklady najmä na klinické praxe, konferenčné poplatky , tlač kníh a iné.

Odpisy tvorili tiež nezanedbateľnú časť nárastu, konkrétne o 43 436,39 Eur.

Najvyššou nákladovou položkou hlavnej činnosti univerzity boli mzdové náklady a s tým spojené odvody do poistných fondov, tvorili 68,21 % celkových nákladov z hlavnej činnosti.

*2.3.2. Analýza nákladov z podnikateľskej činnosti*

V podnikateľskej činnosti univerzita vykázala náklady vo výške 188 041,88 Eur, čo je v porovnaní s rokom 2022 pokles o 10 080,40 Eur. Najvyšší nárast bol zaznamenaný v spotrebe energií a to o 5 918,76 Eur, v spotrebe matriálu o 6 319,02 Eur. Naopak najvyšší pokles bol na mzdových nákladoch a odvodoch do poistných fondov a to o 38 236,02 Eur. Tieto náklady mali aj najvyšší podiel na celkových nákladoch, tvorili 62,13 %. Ďalšími nákladovými položkami boli: ostatné služby 7,70 %, spotreba materiálu 7,39 %, spotreba energie 4,82 %, predaný tovar 5,79 %.

V ďalšej časti výročnej správy sú analyzované náklady, resp. výdavky na vybrané oblasti: náklady na mzdy, na štipendiá doktorandov, na sociálne štipendiá študentov, na motivačné štipendiá, náklady na študentské domovy a študentské jedálne a výdavky na obstarávanie a technické zhodnotenie dlhodobého majetku.

Podrobnejšie údaje o štruktúre zamestnancov a mzdových prostriedkov univerzity sú uvedené v tabuľke číslo 6 s názvom „Zamestnanci a náklady na mzdy TU v roku 2023“ a 6a s názvom „Zamestnanci a náklady na mzdy TU v roku 2023 (ženy).“

Trnavská univerzita v Trnave dodržala aj v roku 2023 zásadu: objem miezd a odvodov do poistných fondov neprekročil 80 % objemu dotácie bežných výdavkov.

Celkové čerpanie mzdových prostriedkov v roku 2023 zo všetkých zdrojov univerzity predstavovalo 10 923 688 Eur. Z toho sa mzdové prostriedky vo výške 63 639 Eur čerpali z podnikateľskej činnosti a mzdové prostriedky 10 860 049 Eur z hlavnej činnosti (zdroj: Škol 2-04).

*Tabuľka G – Mzdové prostriedky TU (z HČ) podľa programovej štruktúry*

|  |  |  |
| --- | --- | --- |
| ***Programová štruktúra rozpočtu***  | ***Rok 2023*** | ***%***  |
| Podprogram 077 11 Uskutočňovanie akreditovaných štud. programov a zabezpeč. prevádzky | 6 763 046 | 62,27 |
| Prvok 077 12 01 Prevádzka a rozvoj infraštruktúry pre výskum a vývoj  | 2 608 068 | 24,02 |
| Prvok 077 12 02 VEGA  | 5 456 | 0,05 |
| Prvok 077 12 05 KEGA  | 720 | 0,01 |
| Prvok 07713 Rozvoj verejnej vysokej školy | 49 577 | 0,46 |
| Prvok 077 15 03 Podpora stravovania, ubytovania, športových a kult. aktivít študentov a pastoračných centier | 105 496 | 0,97 |
| 06K11 APVV | 84 491 | 0,78 |
| Mimodotačné zdroje (HČ) | 1 243 195 | 11,44 |
| **Spolu**  | 10 860 049 | 100 |

Celkové čerpanie mzdových prostriedkov zo všetkých zdrojov univerzity zaznamenalo v roku 2023 v porovnaní s rokom 2022 nárast o približne 12,1 %. Tu treba spomenúť valorizáciu platov tak vysokoškolských učiteľov aj neučiteľov v roku 2023.

 Priemerný prepočítaný počet zamestnancov univerzity predstavoval hodnotu 482,3 a v porovnaní s rokom 2022 sa zvýšil o 2,3. Tabuľka H uvádza porovnanie počtu najpočetnejšej kategórie zamestnancov – vysokoškolských učiteľovv roku 2022 a 2023.

*Tabuľka H – Počty a štruktúra vysokoškolských učiteľov*

|  |  |  |
| --- | --- | --- |
| ***Vysokoškolskí učitelia***  | ***Priemerné prepočítané počty***  | ***Nárast/pokles***  |
|   | 2022 | 2023 | 2023 -2022 |
| Spolu  | 278,5 | 280,8 | + 2,3 |
| v tom : profesor  | 60,1 | 62,9 | + 2,8 |
|  docent  | 93 | 98,8 | + 5,8 |
|  odborný asistent  | 122,5 | 115,7 | - 6,8 |
|  asistent  | 1,9 | 1,0 | - 0,9 |
|  lektor  | 1,0 | 2,4 | + 1,4 |

*Graf - Vývoj priemernej mesačnej mzdy zamestnancov podľa kategórií zamestnancov Trnavskej univerzity za obdobie 2022 – 2023 (v Eur)*

Analytické údaje za vybrané oblasti hlavnej činnosti TU v Trnave sú uvedené v jednotlivých tabuľkách výročnej správy o hospodárení:

Tabuľka číslo 7 **„Náklady TU v Trnave na štipendiá interných doktorandov v roku 2023“** poskytuje prehľad o krytí štipendií interných doktorandov z dotácie MŠVVaŠ SR, o počte osobomesiacov spolu za rok 2023 a o priemernom mesačnom náklade na doktoranda. Z dotačných zdrojov boli vyplatené štipendiá vo výške 185 952 Eur, t.j. 62,39 % z celkových nákladov. Z mimodotačných zdrojov boli financované štipendiá interných doktorandov vo výške 112 087 Eur, čo je 37,61 % celkových nákladov na štipendiá doktorandov. Celková výška vyplatených štipendií interným doktorandom predstavovala 298 039 Eur. Priemerný mesačný náklad na 1 interného doktoranda bol 1 017 Eur (medziročný nárast o 16,5 %).

Tabuľka číslo 8 **„Údaje o systéme sociálnej podpory – časť sociálne štipendiá (§ 96 zákona) za roky 2022 a 2023“** poskytuje informácie o príjmoch a výdavkoch na sociálne štipendiá a o počte študentov poberajúcich sociálne štipendiá v jednotlivých rokoch. Vyplatené štipendiá predstavovali čiastku 181 070 Eur (medziročný nárast o 12,83 %). Nevyčerpaná dotácia z roku 2023 bude použitá v roku 2023 a predstavuje čiastku 173 971 Eur. Počet študentov poberajúcich sociálne štipendium podľa stavu k 31.12 2023 je 115. Rovnaký počet študentov ako v roku 2022. Priemerná mesačná výška štipendia na 1 študenta bola 231 Eur.

V roku 2023 sa vyplatili aj tehotenské štipendiá. Výdavky na tehotenské štipendiá predstavovali sumu 40 000 Eur. Toto štipendium bolo poberalo 50 študentov.

Tabuľka číslo 9 **„Údaje o systéme sociálnej podpory – časť výnosy a náklady študentských domovov za roky 2022 a 2023 (vrátane zmluvných zariadení)“** poskytuje informácie o výnosoch a nákladoch študentských domovov, o ich lôžkovej kapacite a o počte ubytovaných študentov. Celkové výnosy študentských domovov v roku 2023 dosiahli čiastku 488 509 Eur. Ich štruktúra je nasledovná:

a) dotačné zdroje 251 664 Eur, čo je 47,85 %,

b) poplatky od ubytovaných študentov 233 764 Eur, čo je 51,52 %,

c) ostatné výnosy 3 081 Eur, čo je 0,63 %.

Náklady študentských domovov predstavovali v roku 2023 sumu 494 660 Eur. Rozdiel výnosov a nákladov v hodnotenom období dosiahol sumu – 6 151 Eur.

Tabuľky číslo 11 a 12 zobrazujú finančné prostriedky na **obstaranie a technické zhodnotenie dlhodobého majektu** TU v Trnave. V tabuľke číslo 11 je prehľad zdrojov a tabuľka číslo 12 informuje o výdavkoch na obstaranie a technické zhodnotenie dlhodobého majetku, ktoré boli vo výške 973 787 Eur, z toho z bežnej dotácie prostredníctvom reprodukcie 29 %, z ostatných zdrojov prostredníctvom fondu reprodukcie 0,08 % a z iných zdrojov mimo fondu reprodukcie 48 % . Na nákup prístrojov a zariadení sa vynaložilo 233 218 Eur, na nákup osobného automobilu 34 000 Eur na projektovú dokumentáciu 14 196 Eur a technické zhodnotenie stavieb 640 806 Eur.

Tabuľka číslo 14 **„Príjmy z Plánu obnovy a odolnosti z kapitoly MŠVVaŠ SR v roku 2023“**, vykazuje príjmy vo výške307 120 eur.

Tabuľka číslo 19 **„Štipendiá z vlastných zdrojov podľa § 97 zákona v rokoch 2022 a 2023“**, TU v Trnave vyplatila štipendiá z vlastných zdrojov vo výške 126 383 Eur, a to 647 študentom pri priemernom štipendiu 195,33 Eur.

Tabuľka číslo 20 **„Motivačné štipendiá v rokoch 2022 a 2023 (v zmysle § 96a zákona)“**, vykazuje príjem z dotácie MŠVVaŠ SR na motivačné štipendiá v roku 2023 vo výške 248 860 Eur. Výdavky na motivačné štipendiá boli vyplatené 442 študentom. Priemerná výška štipendia na 1 študenta bola 563 Eur.

**3. VÝVOJ FONDOV**

Stav fondov je jedným z významných ukazovateľov hospodárenia univerzity. Trnavská univerzita má v súlade so zákonom o vysokých školách vytvorené tieto finančné fondy:

1. Rezervný fond,
2. Fond reprodukcie,
3. Štipendijný fond,
4. Fond pre študentov so špecifickými potrebami,
5. Fond darov a grantov,
6. Sociálny fond.

***Rezervný fond***

Pohyb na tomto fonde, a to čerpanie alebo tvorba, vznikol pri rozdelení zisku, v schvaľovacom konaní za rok 2022, podľa dosiahnutého zisku jednotlivých súčastí univerzity.

***Fond reprodukcie***

Tento fond bol tvorený z odpisov majetku, obstaraného z nekapitálových dotácií a vlastných zdrojov vo výške 209 222,00 Eur. Ďalšia tvorba fondu za rok 2023 vznikla z rozdelenia zisku za rok 2022 vo výške 206 960,43 Eur.

***Štipendijný fond***

Štipendijný fond univerzita tvorila a zároveň čerpala z dotácie v zmysle zákona č. 131/2002 o VŠ a vnútorného predpisu univerzity. Okrem toho univerzita tvorila štipendijný fond z vlastných zdrojov vo výške 39 238,85 Eur. Tieto nedotačné prostriedky boli použité na vyplatenie štipendií študentom fakúlt za dosiahnutie vynikajúceho výsledku v oblasti štúdia, vedy a výskumu, za športovú a umeleckú činnosť a na sociálnu podporu. Zostatok fondu ku koncu roka 2023 bol v sume 440 447,09 Eur.

***Fond pre študentov so špecifickými potrebami***

Fond pre študentov so špecifickými potrebami univerzita tvorila vo výške 42 371,00 Eur. Finančné prostriedky boli použité vo výške 21 737,91 Eur na nákup výpočtovej techniky, parkovacie miesto, oprava a údržba výťahu, na mzdy.

***Fond darov a grantov***

Stav fondu sa v porovnaní s rokom 2022 znížil o 12 162,03 Eur. Príjmy z darov použila Trnavská univerzita na krytie prevádzkových nákladov pre podujatia, na ktoré boli dary určené, na štipendiá, cestovné, talár, na inauguráciu dekana a na mzdy.

***Sociálny fond***

Sociálny fond tvorila aj čerpala Trnavská univerzita podľa zákona č. 152/1994 o sociálnom fonde v znení neskorších predpisov a na základe Kolektívnej zmluvy. Výška zákonnej tvorby za rok 2023 predstavovala čiastku 141 014,- Eur. Sociálny fond bol čerpaný predovšetkým na stravu zamestnancov vo výške 35 012,50 Eur, na regeneráciu zamestnancov vo výške 22 616,94 Eur, na dopravu zamestnancov vo výške 50 987,69 Eur a na sociálnu výpomoc vo výške 2 900,- Eur.

**4. REKAPITULÁCIA ZÚČTOVANIA SO ŠTÁTNYM ROZPOČTOM**

V súlade s dotačnou zmluvou vykonala Trnavská univerzita zúčtovanie finančných vzťahov so štátnym rozpočtom za rok 2023. Hlavným zdrojom financovania univerzity v sledovanom roku boli dotácie zo štátneho rozpočtu poskytnuté Trnavskej univerzite prostredníctvom kapitoly MŠVVaŠ   SR. Univerzite boli v súlade s § 89 zákona o VŠ a na základe dotačnej zmluvy poskytnuté prostredníctvom programov tieto dotácie:

1. dotácia na uskutočňovanie akreditovaných študijných programov a zabezpečenie prevádzky VŠ,
2. dotácia na výskumnú, vývojovú alebo umeleckú činnosť,
3. dotácia na rozvoj vysokej školy,
4. dotácia na sociálnu podporu študentov.

Na základe „Zmluvy o poskytnutí dotácie zo štátneho rozpočtu prostredníctvom rozpočtu MŠVVaŠ SR na rok 2023“ zo dňa 30.12.2022 (číslo 921/2022) bola TU v Trnave poskytnutá dotácia v celkovom objeme 12 710 050 Eur v nasledovnej štruktúre:

* bežné výdavky 14 916 638 Eur,
* kapitálové výdavky 0 Eur.

Základná dotačná zmluva bola upravená siedmimi dodatkami. Celkový upravený ročný objem dotácie poskytnutej univerzite k 31. 12. 2023 predstavoval čiastku 16 094 347 Eur v nasledovnej štruktúre:

* bežné výdavky 15 894 347 Eur,
* kapitálové výdavky 200 000 Eur.

Univerzita použije v nasledujúcom kalendárnom roku zostatok dotácií, ktorý vykázala k 31.12.2023 vo výške 2 336 562,70 Eur v tejto štruktúre:

1. nedočerpaná dotácia na uskutočňovanie akreditovaných študijných programov vo výške 1 615 393,18 Eur, ktorá zahŕňa predovšetkým mzdy, poistné, tovary a služby a ostatné peňažné plnenia z nákladov za december 2023 vyplatené v januári 2024 a zostatok finančných prostriedkov na účelových dotáciách,
2. nedočerpaná dotácia na výskumnú, vývojovú a  umeleckú činnosť vo výške 206 857,11 Eur, ktorá zahŕňa mzdy, štipendiá doktorandov, tovary a služby a ostatné peňažné plnenia z nákladov za december 2023 vyplatené v januári 2024 a výdavky na pokračujúce projekty VEGA, KEGA a APVV,
3. nedočerpaná dotácia na sociálnu podporu študentov vo výške 514 312,41 Eur, ktorá zahŕňa sociálne štipendiá, štipendiá pre talentovaných a znevýhodnených študentov a finančné prostriedky na podporu stravovania, športových a kultúrnych aktivít študentov.

**ZÁVER**

**Vyhodnotenie prijatých opatrení formulovaných vo „Výročnej správe o hospodárení TU v Trnave k hospodárskemu roku 2022“**

1. Zabezpečiť dodržanie hospodárnosti, efektívnosti a účinnosti pri hospodárení s finančnými prostriedkami, ako aj pri iných činnostiach súvisiacich s poslaním a hlavnými úlohami univerzity v súlade so zákonom o rozpočtových pravidlách verejnej správy, so zákonom o finančnej kontrole a audite a v súlade so smernicou rektora č. 21/2021 na zabezpečenie základnej finančnej kontroly.

*Zodp.: rektor univerzity, dekani fakúlt, kvestor univerzity, hlavná kontrolórka univerzity, riaditelia pracovísk univerzity, vedúci ŠJ, riaditeľ ŠD*

*Termín: priebežne*

***Opatrenie sa plní priebežne.***

2. Zabezpečiť rovnomernosť v čerpaní dovoleniek zamestnancov v súlade s platnými zákonnými normami tak, aby zostatok dovolenky, ktorú si zamestnanec prenáša do ďalšieho roka bol najviac 10 dní.

*Zodp.: rektor univerzity, dekani fakúlt, kvestor univerzity, riaditelia pracovísk univerzity, vedúci ŠJ, riaditeľ ŠD*

*Termín: december 2023*

***Opatrenie sa plní priebežne.***

3. V priebehu roka vyhodnocovať hospodársky výsledok všetkých súčastí univerzity a hospodáriť s finančnými prostriedkami tak, aby na konci kalendárneho roka každá súčasť univerzity dosiahla vyrovnaný hospodársky výsledok.

*Zodp.: rektor univerzity, dekani fakúlt, kvestor univerzity, tajomníci fakúlt, vedúci ŠJ, riaditeľ*   *ŠD*

 *Termín: priebežne*

***Opatrenie nesplnené. Všetky súčasti univerzity vykázali stratu.***

**Opatrenia prijaté k hodnotenému hospodárskemu roku 2023**

1. Zabezpečiť dodržanie hospodárnosti, efektívnosti a účinnosti pri hospodárení s finančnými prostriedkami, ako aj pri iných činnostiach súvisiacich s poslaním a hlavnými úlohami univerzity v súlade so zákonom o rozpočtových pravidlách verejnej správy, so zákonom o finančnej kontrole a audite a v súlade so smernicou rektora č. 21/2021 na zabezpečenie základnej finančnej kontroly.

*Zodp.: rektor univerzity, dekani fakúlt, kvestor univerzity, hlavná kontrolórka univerzity, riaditelia pracovísk univerzity, vedúci ŠJ, riaditeľ ŠD*

*Termín: priebežne*

2. Zabezpečiť rovnomernosť v čerpaní dovoleniek zamestnancov v súlade s platnými zákonnými normami tak, aby zostatok dovolenky, ktorú si zamestnanec prenáša do ďalšieho roka bol najviac 10 dní.

*Zodp.: rektor univerzity, dekani fakúlt, kvestor univerzity, riaditelia pracovísk univerzity, vedúci ŠJ, riaditeľ ŠD*

*Termín: december 2024*

3. V priebehu roka vyhodnocovať hospodársky výsledok všetkých súčastí univerzity a hospodáriť s finančnými prostriedkami tak, aby na konci kalendárneho roka každá súčasť univerzity dosiahla vyrovnaný hospodársky výsledok.

*Zodp.: rektor univerzity, dekani fakúlt, kvestor univerzity, tajomníci fakúlt, vedúci ŠJ, riaditeľ*   *ŠD*

 *Termín: priebežne*

 **prof. ThLic. Miloš Lichner, D.Th., SJ  Ing. Daniela Naništová**

 poverený výkonom funkcie rektora kvestorka Trnavskej univrerzity v Trnave

 Trnavskej univerzity v Trnave